CELEX: E2017P0005
Language: el
Date: 2017-06-12 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Hæstiréttur Íslands στις 12 Ιουνίου 2017 στην υπόθεση Merck Sharp &amp; Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan) (Υπόθεση E-5/17)

12.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/5
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Hæstiréttur Íslands στις 12 Ιουνίου 2017 στην υπόθεση Merck Sharp & Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan)
   (Υπόθεση E-5/17)
   (2017/C 341/06)
   Με επιστολή της 12ης Ιουνίου 2017 το Hæstiréttur Íslands (Ανώτατο Δικαστήριο της Ισλανδίας), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 15 Ιουνίου 2017, για την έκδοση συμβουλευτικής γνώμης στην υπόθεση Merck Sharp & Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan), σχετικά με το ακόλουθο ερώτημα:
   Με βάση το γεγονός ότι ο κανονισμός (ΕΚ) αριθ. 1901/2006 και ο κανονισμός (ΕΚ) αριθ. 469/2009 δεν έχουν ενσωματωθεί στη συμφωνία για τον Ευρωπαϊκό Οικονομικό Χώρο, μπορεί ένα συμπληρωματικό πιστοποιητικό προστασίας δυνάμει του κανονισμού (ΕΟΚ) αριθ. 1768/92 να χορηγείται για ένα φάρμακο, εάν το χρονικό διάστημα που μεσολάβησε μεταξύ της ημερομηνίας υποβολής της αιτήσεως του κυρίου διπλώματος ευρεσιτεχνίας και της ημερομηνίας εκδόσεως της πρώτης άδειας κυκλοφορίας του προϊόντος στην αγορά του Ευρωπαϊκού Οικονομικού Χώρου είναι μικρότερο από πέντε έτη;